Shazam! Η Οργή των Θεών

Το Shazam! Η Οργή των Θεών (πρωτότυπος αγγλικός τίτλος: Shazam! Fury of the Gods) είναι μια Αμερικανική ταινία υπερηρώων βασισμένη στον χαρακτήρα των DC Comics, Shazam. Η παραγωγή έγινε από τις New Line Cinema, DC Studios, και The Safran Company, και η διανομή από την Warner Bros. Pictures. Είναι συνέχεια της ταινίας Shazam! (2019) και η 12η ταινία του Εκτεταμένου Σύμπαντος της DC (DCEU). Σκηνοθετήθηκε από τον Ντέιβιντ Σάμπεργκ, με τους Χένρι Γκέιντεν και Κρις Μόργκαν να γράφουν το σενάριο. Πρωταγωνιστούν οι Ζάκαρι Λίβαϊ, Άσερ Έιντζελ, Τζακ Ντίλαν Γκρέιζερ, Ρέιτσελ Ζέγκλερ, Άνταμ Μπρόντι, Ρος Μπάτλερ, Μέγκαν Γκουντ, Λούσι Λιού, Ντζιμόν Χουνσού και Έλεν Μίρεν. Μία συνέχεια του Shazam! μπήκε σε ανάπτυξη λίγο καιρό μετά την κυκλοφορία της ταινίας τον Απρίλιο του 2019, με τον Γκέιντεν να επιστρέφει ως σεναριογράφος. Τον Δεκέμβριο ανακοινώθηκε ότι ο Σάνμπεργκ και ο Λίβαϊ θα επιστρέψουν. Ο τίτλος και οι υπόλοιποι ηθοποιοί ανακοινώθηκαν τον Αύγουστο του 2020. Η Ζέγκλερ, η Μίρεν και η Λιού προσλήφθηκαν στις αρχές του 2021. Τα γυρίσματα ξεκίνησαν τον Μάιο της ίδιας χρονιάς στην Ατλάντα και ολοκληρώθηκαν τον Αύγουστο. Το Shazam! Η Οργή τον Θεών κυκλοφόρησε στις Ηνωμένες Πολιτείες Αμερικής στις 17 Μαρτίου του 2023. Έλαβε μεικτά σχόλια από τους κριτικούς, οι οποίοι το θεωρούν κατώτερο από τον προκάτοχό της. Εισέπραξε πάνω από $133 εκατομμύρια παγκοσμίως απέναντι σε έναν προϋπολογισμό $100-125 εκατομμυρίων, γίνοντας εισπρακτική αποτυχία.

 Στην Αθήνα, δύο από τις κόρες του Άτλα, η Εσπερίδα και η Καλυψώ, κάνουν διάρρηξη στο Μουσείο Ακρόπολης για να κλέψουν την σπασμένη ράβδο του Μάγου. Την πάνε στον Μάγο, ο οποίος είναι φυλακισμένος, αναγκάζοντάς τον να φωνάξει "Σαζάμ", φτιάχνοντάς την ράβδο και ενεργοποιώντας τις δυνάμεις της. Στην Φιλαδέλφεια, ο Μπίλι Μπάτσον με τα θετά αδέλφια του σώζουν κόσμο σε μια γέφυρα που διαλύεται αλλά κατηγορούνται για την καταστροφή. Στο σπίτι τους, όλοι χωρίζονται, καθώς μεγαλώνουν και έχουν διαφορετικά ενδιαφέροντα. Ο Μπίλι ανησυχεί μήπως τον διώξουν από την οικογένεια αφού γίνει 18 και βγει έξω από το πρόγραμμα υιοθεσίας. Σε ένα όνειρο, ο Μπίλι προειδοποιείται από τον Μάγο για τις κόρες του Άτλα. Ο Μπίλι και τα αδέλφια του κάνουν έρευνα για τις αδελφές. Ο Φρέντι, που τον εκφοβίζουν στο σχολείο, γνωρίζει ένα κορίτσι με όνομα Αν, και αρχίζουν να κάνουν παρέα με αυτόν να της δείχνει τον υπερηρωικό εαυτό του. Η Εσπερίδα και η Καλυψώ φτάνουν με την ράβδο, κλέβοντας τις δυνάμεις του Φρέντι. Η Αν αποκαλύπτεται πως είναι η μικρότερη κόρη του Άτλα, η Ανθεία. Όσο ο Μπίλι με τα αδέλφια του πάνε για να σώσουν τον Φρέντι, οι αδελφές τον απαγάγουν, και βάζουν την πόλη μέσα σε έναν θόλο, παγιδεύοντας την οικογένεια μέσα. Ο Φρέντι φυλακίζεται με τον Μάγο στο βασίλειο των αδελφών. Η αδελφές αποκαλύπτουν πως θέλουν εκδίκηση γιατί ο Μάγος σκότωσε τον πατέρα τους. Η οικογένεια πάει στον Βράχο της Αιωνιότητας. Συναντούν ένα μαγικό στιλό με όνομα "Στιβ", τον οποίο θέλουν να χρησιμοποιήσουν για να στείλουν ένα γράμμα στην Εσπερίδα για να κάνουν μια συμφωνία για τον Έντι και τη ράβδο. Ο Μπίλι συναντεί την Εσπερίδα σε ένα μαγαζί που πουλάει μπέργκερ, όπου αυτή παραδέχεται πως ο πατέρας της ήταν ένας τύραννος και έκλεψε όλες τις δυνάμεις από τους θεούς. Η οικογένεια την πολεμάει με την Καλυψώ να παίρνει τις δυνάμεις του Πέντρο με τη ράβδο. Η Εσπερίδα ηττείται και μεταφέρεται στο αρχηγείο τους. Όσο προσπαθούν να σκεφτούν ένα σχέδιο, η Εσπερίδα δραπετεύει, βρίσκοντας το χρυσό μήλο, τον σπόρο της ζωής. Στο βασίλειο ο Φρέντι και ο Μάγος προσπαθούν να φύγουν από τον κόσμο των θεών με την Ανθεία να τους βοηθάει. Όμως, όσο φτάνουν την πόρτα, έρχεται η Εσπερίδα με το μήλο. Ο Μάγος προτείνει να το κλέψουν καθώς έχει την δυνατότητα να καταστρέψει τον κόσμο. Όσο προσπαθούν να το κλέψουν, ο Φρέντι πέφτει, με τις αδελφές να τον βλέπουν, αλλά σώζεται από τον Μπίλι. Ο Μπίλι, ο Φρέντι, ο Μάγος και η υπόλοιπη οικογένεια αποκαλύπτουν στους γονείς τους πως είναι υπερήρωες, όσο ένας δράκος πρόκειται να καταστρέψει το σπίτι τους. Η Καλυψώ τους κυνηγάει για το μήλο, με όλους εκτός από τον Μπίλι και την Μαίρη να χάνουν τις δυνάμεις τους. Η Μαίρη πετάει με το μήλο, αλλά χάνει τις δυνάμεις της και πέφτει. Ο Μπίλι την σώζει, με την Καλυψώ να παίρνει το μήλο. Τραυματίζει την Εσπερίδα και φυτεύει το μήλο σε ένα γήπεδο φυτρώνοντας το Δέντρο της Ζωής και ελευθερώνοντας διάφορα τέρατα που επιτίθενται στους κατοίκους. Η οικογένεια σταματάει σε ένα πάρκινγκ για να παρακολουθήσουν το χάος. Ο Μπίλι νιώθει απελπισμένος και ζητάει από τον Μάγο να του πάρει πίσω τις δυνάμεις του. Λέει στον Μπίλι ότι τον διάλεξε εξαιτίας του εγωισμού του και για το πόσο νοιάζεται για την οικογένειά του, ξέροντας ότι μπορεί να είναι αποστολή αυτοκτονίας. Ο Μπίλι πολεμάει την Καλυψώ και τον δράκο της και τους καταστρέφει αφού σπάει τη ράβδο, τραυματίζοντας τον θανάσιμα. Η Ανθεία πάει την οικογένεια στο βασίλειό της για την κηδεία του. Η Wonder Woman ξαφνικά εμφανίζεται και φτιάχνει τη ράβδο, και με αυτήν ανασταίνει τον Μπίλι. Η οικογένεια επισκευάζει το σπίτι, με τον Μάγο και την Ανθεία να ζουν στον κόσμο τους. Σε μια σκηνή στην μέση των τίτλων τέλους, η Εμίλια Χάρκουρτ και ο Τζον Εκόνομος συναντούν τον Σαζάμ εκ μέρους της Αμάντα Γουόλερ για να γίνει μέλος των Justice Society. Σε μια σκηνή μετά τους τίτλους τέλους, ο αποκαλύπτεται πως ο Θάντεους Σιβάνα βρίσκεται ακόμη στη φυλακή, συναντώντας τον Μίστερ Μάιντ για άλλη μια φορά. Ζάκαρι Λίβαϊ και Άσερ Έιντζελ στο ρόλο του Μπίλι Μπάτσον / Shazam Τζακ Ντίλαν Γκρέιζερ και Άνταμ Μπρόντι στο ρόλο του Φρέντερικ "Φρέντι" Φρίμαν Ρέιτσελ Ζέγκλερ στο ρόλο της Ανθεία Ρος Μπάτλερ και Ίαν Τσεν στο ρόλο του Γιουτζίν Τσόι Ντ. Τζ. Κοτρόνα και Γιοβάν Αρμάντ στο ρόλο του Πέντρο Πένα Γκρέις Καρολίν Κάρι στο ρόλο της Μαίρη Μπρόμφιλντ Μέγκαν Γκουντ και Φέιθ Χέρμαν στο ρόλο της Ντάρλα Ντάντλεϊ Λούσι Λιού στο ρόλο της Καλυψώ Ντζιμόν Χουνσού στο ρόλο του Μάγου Έλεν Μίρεν στο ρόλο της Εσπερίδα Γκαλ Γκαντότ στο ρόλο της Wonder Woman Τζένιφερ Χόλαντ στο ρόλο της Εμίλια Χάρκουρτ Στιβ Έιτζι στο ρόλο του Τζον Εκόνομος Επίσημος ιστότοπος Shazam! Η Οργή των Θεών στην IMDb